**Képzési tájékoztató**

**Zöldségnövény palántanevelési tanfolyam**

**A Magyar Agrár és Élettudományi Egyetem két napos palántanevelési tanfolyamot indít.**

**A tanfolyamot a Kertészettudományi Intézet Zöldség- és Gombatermesztési Tanszéke, valamint a Budai Campus Kísérleti Üzem és Tangazdasága szervezi és tartja.**

A tanfolyam főleg a zöldségnövények palántanevelésére fókuszálva mutatja be a növények biológiai igényeit, a szükséges eszközöket, közegeket, növénynevelési ismereteket. A tanfolyamon a palánták tápanyagellátását, öntözését is ismertetjük. Gyakorlatban megtanítjuk a zöldségfélék oltását, kitérve a különböző oltási módokra. A tanfolyamot elvégzettek képesek lesznek a legfontosabb zöldségfajok (paradicsom, paprika, uborka, dinnyefélék, káposztafélék stb.) palántanevelését megtervezni és alapvető munkafolyamatokat elvégezni.

**A tanfolyam időpontja**: 2022. 04. 29-30. 08.30 – 17.00

**A tanfolyam óraszáma**: 16 óra

**Helyszín**: Magyar Agrár és Élettudományi Egyetem BC Kísérleti Üzem és Tangazdaság, címe: 1238 Budapest, Túri István út 2. Központi Iroda épület (közvetlenül az út mellett, a buszmegállónál és a napelemek mellett található nagy sárga épület)

**Tanfolyam költsége**: bruttó 28.000 Ft

**Résztvevők létszáma**: maximum 16 fő

**Jelentkezés módja**: kizárólag az e-mailen elküldött jelentkezéseket tudjuk elfogadni. A regisztráció beérkezés és az összeg átutalásának sorrendjében történik. Jelentkezéséhez a csatolt jelentkezési lapot legkésőbb 2022. április 20-ig küldje el a [felnottkepzes.gyongyos@uni-mate.hu](mailto:felnottkepzes.gyongyos@uni-mate.hu) e-mail címre. A tanfolyam díjáról kiállított számlát e-mailben fogjuk megküldeni. A jelentkezés elfogadásáról, vagy betelt helyek esetén az elutasításról, a megadott elérhetőségen minden jelentkezőt kiértesítünk.

**Egyéb információk**:

* A tanfolyamon történő részvétel nem igényel semmilyen előképzettséget, arra bárki jelentkezhet.
* A részvétel feltétele a tanfolyami díj átutalása
* Az időjárásnak és a gyakorlati munkának megfelelő öltözet és cipő viselése javasolt.
* A napi élelemről mindenkinek magának kell gondoskodnia, javasolt hideg élelemmel készülni.

**Bővebb információk, kontaktszemélyek:**

**Magyar Agrár és Élettudományi Egyetem Felnőttképzési és Szaktanácsadási Központ**

nyilvántartási szám: B/2020/003047

email: [felnottkepzes.gyongyos@uni-mate.hu](mailto:felnottkepzes.gyongyos@uni-mate.hu) telefonszám: +36 20/534-9789